Author: koki
Last saved by: janisovj
Company: Abyss Studios, Ltd.

Vyhodnotenie medzirezortného pripomienkového konania

Návrh nariadenia vlády Slovenskej republiky ktorým sa mení nariadenie vlády Slovenskej republiky č. 226/2005 Z. z. o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci v znení nariadenia vlády Slovenskej republiky č. 380/2008 Z.z 

Spôsob pripomienkového konania | Pripomienkové konanie sa uskutočnilo v dňoch 14.4.2010 – 4.5.2010
Počet vznesených pripomienok, z toho zásadných | 25  / 8
Počet vyhodnotených pripomienok | 25
Počet akceptovaných pripomienok, z toho zásadných | 15  / 0
Počet čiastočne akceptovaných pripomienok, z toho zásadných | 1  / 0
Počet neakceptovaných pripomienok, z toho zásadných | 9  / 8

Rozporové konanie (s kým, kedy, s akým výsledkom)

Rozporové konanie sa uskutočnilo na ministerskej úrovni:
6. mája 2010 Union zdravotná poisťovňa, a.s.  – rozpor trvá
6. mája 2010 Dôvera zdravotná poisťovňa, a.s. – rozpor trvá
14. mája 2010 SKZL – rozpor trvá
14. mája 2010 SLK – rozpor odstránený
14. mája 2010 AZZZSR – rozpor trvá
14. mája 2010 ANS – rozpor trvá

Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | 2 (2o,0z) | | |
2 . | Ministerstvo výstavby a regionálneho rozvoja Slovenskej republiky | | | x |
3 . | Úrad geodézie, kartografie a katastra Slovenskej republiky | | | x |
4 . | Úrad pre normalizáciu, metrológiu a skúšobníctvo Slovenskej republiky | | | x |
5 . | Úrad pre verejné obstarávanie | | | | x
6 . | Úrad priemyselného vlastníctva Slovenskej republiky | | | x |
7 . | Správa štátnych hmotných rezerv Slovenskej republiky | | | x |
8 . | Generálna prokuratúra Slovenskej republiky | 2 (2o,0z) | | |
9 . | Protimonopolný úrad Slovenskej republiky | | | x |
10 . | Ministerstvo kultúry Slovenskej republiky | | | x |
11 . | Ústredie práce, sociálnych vecí a rodiny | | | | x
12 . | Centrum pre medzinárodnoprávnu ochranu detí a mládeže | | | | x
13 . | Národný bezpečnostný úrad | | | x |
14 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | x |
15 . | Konfederácia odborových zväzov Slovenskej republiky | 1 (1o,0z) | | |
16 . | Asociácia zamestnávateľských zväzov a združení Slovenskej republiky | 1 (0o,1z) | | |
17 . | Najvyšší súd Slovenskej republiky | | | x |
18 . | Národná banka Slovenska | | | x |
19 . | Európske spotrebiteľské centrum | | | | x
20 . | Ministerstvo hospodárstva Slovenskej republiky | | | x |
21 . | Ministerstvo zdravotníctva Slovenskej republiky | | | | x
22 . | Ministerstvo financií Slovenskej republiky | 3 (3o,0z) | | |
23 . | Ministerstvo školstva Slovenskej republiky | | | | x
24 . | Ministerstvo zahraničných vecí Slovenskej republiky | | | x |
25 . | Ministerstvo obrany Slovenskej republiky | 3 (3o,0z) | | |
26 . | Najvyšší kontrolný úrad Slovenskej republiky | | | x |
27 . | Úrad jadrového dozoru Slovenskej republiky | | | x |
28 . | Štátny dopravný úrad | | | | x
29 . | Odbor aproximácie práva sekcie vládnej legislatívy Úradu vlády SR | | | x |
30 . | Úrad vlády Slovenskej republiky | | | x |
31 . | Štatistický úrad Slovenskej republiky | | | x |
32 . | Odbor Centrálneho verejného obstarávania | | | | x
33 . | Ministerstvo dopravy, pôšt a telekomunikácií Slovenskej republiky | 1 (1o,0z) | | |
34 . | Ministerstvo životného prostredia Slovenskej republiky | | | x |
35 . | Ministerstvo práce, sociálnych vecí a rodiny Slovenskej republiky | | | x |
36 . | Ministerstvo vnútra Slovenskej republiky | 3 (3o,0z) | | |
37 . | Ministerstvo spravodlivosti Slovenskej republiky | 1 (1o,0z) | | |
38 . | Úrad na ochranu osobných údajov Slovenskej republiky | | | x |
39 . | Sociálna poisťovňa | | | x |
40 . | Slovenská lekárska komora | 1 (0o,1z) | | |
41 . | Asociácia nemocníc Slovenska | 2 (0o,2z) | | |
42 . | Štátny ústav pre kontrolu liečiv | | | x |
43 . | Centrum pre medzinárodnoprávnu ochranu detí a mládeže | | | x |
44 . | Úrad pre reguláciu sieťových odvetví | | | x |
45 . | Združenie miest a obcí Slovenska | | | x |
46 . | DÔVERA zdravotná poisťovňa, a.s. | 3 (0o,3z) | | |
47 . | Slovenská komora zubných lekárov | 1 (0o,1z) | | |
48 . | Všeobecná zdravotná poisťovňa, a.s. | 1 (1o,0z) | | |
49 . | Bratislavský samosprávny kraj | | | x |
50 . | Úrad pre dohľad nad zdravotnou starostlivosťou | | | x |
| SPOLU | 25 (17o,8z) | 0 (0o,0z) | 29 | 8

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MP SR

K bodom 2 a 3  
V bode 2 navrhujeme uviesť toto znenie: 
" 2. V § 1 odseky 3 a 4 znejú:". Doterajšie body 2 a 3, v ktorých sa navrhuje novelizácia § 1 ods. 3 a novelizácia § 1 ods. 4, odporúčame spojiť do jedného novelizačného bodu.

O

A

MP SR

K úvodnej vete 
V úvodnej vete navrhujeme uviesť toto znenie: 
" Vláda Slovenskej republiky podľa § 8 ods. 6 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov nariaďuje: 

Odôvodnenie: § 8 ods. 6 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov nebol novelizovaný. Vzhľadom na uvedenú skutočnosť navrhujeme vypustiť v úvodnej vete slová "v znení neskorších predpisov".

O

A

GP SR

K bodu 1 
V poznámke pod čiarou k odkazu 1 je potrebné v citácii zákona č. 576/2004 Z.z. a v citácii zákona č. 578/2004 Z.z. nahradiť slová „v znení zákona č. 133/2010 Z.z.“ slovami „v znení neskorších predpisov.“. Ustanovenie § 7 ods. 6 zákona č. 576/2004 Z.z. už bolo novelizované zákonom č. 662/2007 Z.z. a zákonom č. 192/2009 Z.z.; ustanovenie § 7 zákona č. 578/2004 Z.z. už bolo novelizované zákonom č. 192/2009 Z.z.

O

A

GP SR

K bodom 2 až 4 
Podporujeme snahu Ministerstva zdravotníctva Slovenskej republiky riešiť problém zabezpečenia výkonu lekárskej služby prvej pomoci. Avšak, navrhované zvýšenie výšky úhrady za zdravotnú starostlivosť, ktorú uhrádza zdravotná poisťovňa poskytovateľom lekárskej služby prvej pomoci na základe nariadenia vlády, ešte neznamená, že tým sa vyrieši problém a odstránia vážne nedostatky právnej úpravy týkajúcej sa zabezpečenia výkonu lekárskej služby prvej pomoci. Navrhované zvýšenie výšky úhrady za zdravotnú starostlivosť nedáva žiadnu záruku, že toto zvýšenie sa primerane prejaví aj v odmeňovaní lekárov, ktorým zákonodarca uložil povinnosť vykonávať lekársku službu prvej pomoci. Problém predsa nespočíva len v ich nedostatočnom odmeňovaní a nedá sa vyriešiť bez zmeny zákonnej úpravy. 

Zákonná úprava (zákon č. 576/2004 Z.z. a zákon č. 578/2004 Z.z.) porušuje zákaz nútenej a povinnej práce. Poskytovateľmi lekárskej služby prvej pomoci sú často súkromné podnikateľské subjekty s rôznymi podnikateľskými činnosťami (obchod s drevom, tabakom, textilom, obuvou, vedenie účtovníctva, správa nehnuteľností a rôzne iné). Prevádzkovanie ambulancie lekárskej služby prvej pomoci je spravidla len jednou z ich podnikateľských aktivít. K pojmu „poskytovateľ lekárskej služby prvej pomoci“ nemožno priradiť pojem „poskytovanie zdravotnej starostlivosti“ – ide len o oprávnenie prevádzkovať ambulanciu lekárskej služby prvej pomoci vo vlastnom mene a na vlastný účet. Zdravotnú starostlivosť v ambulanciách lekárskej služby prvej pomoci poskytujú tí lekári, ktorým zákonodarca pod sankciou uloženia pokuty až do sumy 3 319 eur (takmer 5-násobok priemernej mzdy v hospodárstve Slovenskej republiky) uložil povinnosť vykonávať lekársku službu prvej pomoci. Ide o lekárov, ktorí získali povolenie na prevádzkovanie vlastnej ambulancie - všeobecnej ambulancie pre dospelých, všeobecnej ambulancie pre deti a dorast alebo špecializovanej ambulancie zubno-lekárskej. Títo lekári po skončení ordinačných hodín vo vlastnej ambulancii sú povinní poskytovať zdravotnú starostlivosť v ambulancii lekárskej služby prvej pomoci v prospech jej prevádzkovateľa, v jeho mene a na jeho účet. 

Zákonodarca totiž nepodmienil udelenie povolenia na prevádzkovanie ambulancie lekárskej služby prvej pomoci preukázaním spôsobilosti personálne zabezpečiť výkon takej služby. Rozhodol sa pre iné riešenie. Personálne výkon lekárskej služby prvej pomoci v ambulanciách subjektov oprávnených prevádzkovať takéto ambulancie v podstate zabezpečujú jednotlivé samosprávne kraje prostredníctvom zaradenia do rozpisu tých lekárov, ktorým zákonodarca určil povinnosť vykonávať lekársku službu prvej pomoci. Proti zaradeniu do rozpisu samosprávneho kraja neexistuje žiadna právna ochrana. Pritom, platby za zdravotné výkony lekárov počas lekárskej služby prvej pomoci nedostávajú lekári, ktorí poskytli zdravotnú starostlivosť. Zdravotné poisťovne úhrady za poskytnutú zdravotnú starostlivosť poukazujú (musia poukázať) na účet prevádzkovateľov ambulancií lekárskych služieb prvej pomoci vo výške ustanovenej nariadením vlády. A závisí len od svojvôle týchto prevádzkovateľov či a koľko zaplatia jednotlivým lekárom za výkon lekárskej služby prvej pomoci. 

Vzájomné právne vzťahy medzi prevádzkovateľmi ambulancií lekárskej služby prvej pomoci a lekármi, ktorí sú povinní či nútení poskytovať zdravotnú starostlivosť v ambulanciách lekárskej služby prvej pomoci, nie sú upravené zákonom. Zákonodarca ustanovil len povinnosť vykonávať lekársku službu prvej pomoci v ambulanciách lekárskej služby prvej pomoci podľa rozpisu samosprávneho kraja, sankciu za nesplnenie takejto povinnosti a subjekty, ktoré takejto zákonnej povinnosti podliehajú. Poskytovateľom lekárskej služby prvej pomoci, t.j. prevádzkovateľom ambulancií lekárskej služby prvej pomoci neuložil žiadne povinnosti vo vzťahu k lekárom, ktorým uložil povinnosť vykonávať lekársku službu prvej pomoci, ani nijako inak nevymedzil ich právne postavenie vo vzťahu k lekárom. Tým umožnil, aby v aplikačnej praxi ich vzájomné vzťahy boli upravené innominátnymi zmluvami, zmluvné podmienky ktorých jednostranne určujú prevádzkovatelia ambulancií lekárskej služby prvej pomoci. Takéto zmluvy absolútne negujú princíp zmluvnej autonómie a rovnosti zmluvných strán. Ak lekár zaradený do rozpisu samosprávneho kraja odmietne takúto zmluvu podpísať, pod hrozbou uloženia sankcie lekársku službu prvej pomoci aj tak musí vykonať, ale nedostane žiadnu odmenu za jej výkon. Žiaden zákon nezaručuje lekárom za výkon lekárskej služby prvej pomoci žiadnu odmenu. Lekársku službu prvej pomoci musia vykonávať aj bez nároku na odmenu, prípadne za odmenu, ktorá je neprimeraná ich odbornosti, kvalite a významu ich práce, ako aj skutočnosti, že ide o prácu, ktorá z hľadiska času, v ktorom je vykonávaná, má charakter práce nadčas, práce v noci a/alebo práce vo sviatok. 

Problémom však nie je len odmena za výkon lekárskej služby prvej pomoci. Treba si uvedomiť, že podľa platnej právnej úpravy sa na lekárov v čase, keď vykonávajú lekársku službu prvej pomoci, nevzťahuje Zákonník práce. Prevádzkovatelia ambulancií lekárskej služby prvej pomoci nie sú ich zamestnávateľmi, aj keď za ich výkony poberajú platby od zdravotných poisťovní. Nemusia lekárom vytvoriť pracovné podmienky zabezpečujúce ochranu ich zdravia. Žiaden zákon týmto lekárom nepriznáva žiadnu ochranu – neobmedzuje dĺžku ich pracovného času, nepriznáva im prestávky na oddych a jedlo počas výkonu práce, nepriznáva im žiadne právo na nepretržitý denný odpočinok ani na nepretržitý odpočinok v týždni, neustanovuje žiadne pravidlá na určovanie odmeny za prácu, nechráni tehotné ženy, ženy po pôrode ani kojace matky, nebráni zaraďovať do takýchto služieb ani lekárov či lekárky, ktoré sa starajú o maloleté deti. Ak utrpia úraz, nejde o pracovný úraz. Títo lekári sú vystavení na milosť a nemilosť zmluvným podmienkam určeným jednostranne prevádzkovateľmi ambulancií lekárskych služieb prvej pomoci. Prevádzkovatelia ambulancií lekárskej služby prvej pomoci sa dokonca takýmito zmluvami zbavujú akejkoľvek zodpovednosti za škodu spôsobenú pri výkone lekárskej služby prvej pomoci. Zákon nepozná žiadne právne prostriedky, na základe ktorých by sa lekári mohli brániť zaradeniu do rozpisu samosprávneho kraja a samosprávnemu kraju ani neukladá žiadne obmedzenia pri určovaní koho, kedy a na akú dobu určí na výkon lekárskej služby prvej pomoci. Takouto právnou úpravou zákonodarca vytvoril priestor pre ohrozenie zdravia nielen lekárov, ale aj samotných pacientov. Nie je v ľudských silách pracovať kvalitne a bezpečne bez nároku na oddych nepretržite 32 hodín, a to aj opakovane v priebehu krátkej doby (v závislosti od veľkosti zdravotného obvodu a počtu lekárov). 

Poskytovanie zdravotnej starostlivosti v rámci lekárskej služby prvej pomoci je činnosťou nevyhnutnou na ochranu života a zdravia ľudí. Ochranu života a zdravia ľudí nie je možné zabezpečiť bez zabezpečenia primeraných podmienok na riadne fungovanie lekárskej služby prvej pomoci. Z tohto uhla pohľadu považujeme predloženú právnu úpravu, účelom ktorej je iba zvýšiť doterajšie úhrady poskytované prevádzkovateľom ambulancií lekárskej služby prvej pomoci, za nekoncepčný a nesprávny postup pri odstraňovaní problémov spojených so zabezpečením riadneho fungovania lekárskej služby prvej pomoci. Takáto právna úprava totiž garantuje len ekonomický prospech prevádzkovateľom ambulancií lekárskej služby prvej pomoci, nič viac. Ak by sa prevádzkovatelia ambulancií lekárskej služby prvej pomoci napriek zvýšeným úhradám od zdravotných poisťovní rozhodli, že nedajú žiadnu odmenu lekárom, ktorí sú povinní v ich ambulanciách poskytovať zdravotnú starostlivosť a ktorí reálne aj zdravotnú starostlivosť pacientom poskytujú, neporušia tým žiaden zákon ani iný všeobecne záväzný právny predpis. Predložená právna úprava ani žiadna iná právna úprava totiž nedáva žiadnu záruku na zvýšenie odmien lekárov vykonávajúcich lekársku službu prvej pomoci, ani na odstránenie povinnej a nútenej práce. 

So zreteľom na uvedené, nemáme námietky proti zvýšeniu úhrad prevádzkovateľom ambulancií lekárskej služby prvej pomoci. Trváme však na tom, že takáto právna úprava nemá žiaden zmysel, ak lekárom poskytujúcim zdravotnú starostlivosť v ambulanciách lekárskej služby prvej pomoci nezabezpečí odmenu primeranú ich odbornosti, kvalite a významu ich práce, ako aj času, v ktorom túto prácu vykonávajú a minimálne takú ochranu ako lekárom poskytujúcim zdravotnú starostlivosť v pracovnom pomere. Samozrejme, uvedené nie je možné bez zmeny zákonnej právnej úpravy. Takáto zmena je však nevyhnutná. V právnom štáte nemožno porušovať zákaz povinnej a nútenej práce, t.j. práce vykonávanej bez súhlasu dotknutej osoby, ktorá má nespravodlivý alebo vynútený charakter a výkon ktorej je neodvratný, naviac, v prospech súkromných jednotlivcov a súkromných právnických osôb /k uvedenému pozri ustanovenia čl. 12 ods. 1 a 2, čl. 13 ods. 1 písm. a), ods. 3 a 4, čl. 18 ods. 1 a 2, čl. 36 písm. a), c), d) a e), čl. 38 ods. 1 a čl. 41 ods. 2 Ústavy Slovenskej republiky, čl. 4 ods. 2 a 3 Dohovoru o ochrane ľudských práv a základných slobôd (oznámenie č. 209/1992 Zb.), Dohovoru o nútenej alebo povinnej práci (č. 29) (oznámenie č. 506/1990 Zb.) a judikatúru Európskeho súdu pre ľudské práva k problematike zákazu povinnej a nútenej práce/. 

Z legislatívno-technického hľadiska je potrebné v poznámke pod čiarou k odkazu 2b v citácii zákona č. 580/2004 Z.z. nahradiť slová „v znení zákona 121/2010 Z.z.“ slovami „v znení neskorších predpisov.“. Ustanovenie § 2 ods. 1 zákona č. 580/2004 Z.z. bolo viackrát novelizované, napríklad zákonom č. 352/2005 Z.z., zákonom č. 530/2007 Z.z.

O

ČA

Legislatívno technické pripomienky akceptované. 
Zvyšná časť pripomienky neakceptovaná, pretože je uplatnená nad rámec novely nariadenia vlády, týka sa predovšetkým právnej úpravy v predpisoch zákon č. 576/2004 Z.z. a zákon č. 578/2004 Z.z., ktoré nie sú predmetom tejto novely. 
Ministerstvo zdravotníctva Slovenskej republiky v súčasnosti pripravuje komplexnú úpravu LSPP, ktorá bude po jej dokončení predmetom samostatnej novely a rovnako tak aj pripomienkového konania.

KOZ SR

Návrh nariadenia vlády SR ktorým sa mení nariadenie vlády SR č. 226/2005 Z.z. o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci v znení nariadenia vlády Sr č. 380/2008 Z.z. 
Konfederácia odborových zväzov SR nemá pripomienky k návrhu nariadenia vlády SR, ktorým sa mení nariadenie vlády SR č. 226/2005 Z.z. o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci v znení nariadenia vlády SR č. 380/2008 Z.z.

O

A

AZZZ SR

všeobecne k návrhu; k bodu 2; k bodu 3 
Zásadná pripomienka všeobecná 

LSPP je pohotovostnou službou - citujem z dôvodovej správy : „Cieľom navrhovaných úprav je vytvoriť pre fungovanie lekárskej služby prvej pomoci podmienky na zabezpečenie primeraného finančného krytia ekonomicky oprávnených nákladov u poskytovateľov lekárskej služby prvej pomoci pre dospelých a deti a dorast, ktoré je u týchto poskytovateľov nedostatočné. Mení sa stanovenie výšky úhrady za poskytovanie lekárskej služby prvej pomoci pre dospelých a lekárskej služby prvej pomoci pre deti a dorast z maximálnej výšky na minimálnu výšku úhrady.“ Nedostatkom materiálu je skutočnosť, že nerieši pohotovostné služby – ich oprávnené ekonomické náklady komplexne. Do komplexnosti chýba riešenie urgentného príjmu ( komplex prijímacia ambulancia + ústavná pohotovostná služba, ktoré preberajú drvivú väčšinu komplikovaných neodkladných stavov nepretržitom režime práve z LSPP alebo od záchrannej zdravotnej služby. 

Vysvetlenie pripomienky 
Uvedený text dokumentuje, že segment všeobecnej lekárskej starostlivosti v čase mimo riadnej pracovnej doby je nedofinancovaný. Paušálnou platbou stanovenou na jedného poistenca a na obdobie mesiaca má pokryť režijné náklady LSPP a prispieť na dobu, kedy lekár vykonávajúci LSPP so sestrou „čaká pripravený na pracovný výkon“. Podobne stand by je uhrádzaná aj záchranná zdravotná služba. V systéme pôsobí ešte jeden dôležitý segment, ktorý doplňuje kontinuitu medzi záchrannou zdravotnou službou alebo LSPP na jednej strane a liečbou na nemocničnom lôžku na druhej strane. Týmto segmentom je urgentný príjem všeobecnej nemocnice (komplex prijímacia a ústavná pohotovostná služba), ktorý vyžaduje obdobné nastavenie financovania paušálnou stand by platbou ako LSPP alebo záchranná zdravotná služba. Tieto zložky tvoria jednotnú reťaz ochrany zdravia alebo záchrany života. 

Zásadná pripomienka k novelizačnému bodu č. 2 : 

Namietame nejednotný postup. 

Považujeme za nesprávne, že časť cien je definovaná ako minimálna ( cena bodu pre dospelých a pre deti a dorast ) a cena pre zubno – lekársku prax je definovaná ako maximálna. 

Zásadná pripomienka k novelizačnému bodu č. 3 : 

V § 1 odseku 4 sa mení stanovenie mesačnej výšky úhrady na poistenca pre ambulanciu lekárskej služby prvej pomoci pre dospelých, pre deti a dorast a pre zubno – lekársku prax. 

Namietame nejednotný postup. 

a. Považujeme za nesprávne, že časť cien je definovaná ako minimálna ( cena bodu pre dospelých a pre deti a dorast ) a cena pre zubno – lekársku prax je definovaná ako maximálna. 
b. U všetkých troch pohotovostných služieb možno predpokladať rôznu vyťaženosť, preto je dôležité stanoviť aj rajón vyjadrený najlepšie geograficky ( pre LSPP dospelých, deti a dorast – okres; pre zubno – lekársku prax – kraj ) 

Príklad : ak bude počítané pre zubno – lekársku prax s okresom, potom stand by platba sa môže pohybovať v rozpätí od 2 000 do 4 000 € mesačne; ak na kraj, tak 17 000 až 25 000 € mesačne. Preto je dôležité stanoviť aj veličinu vymedzujúcu rajón.

Z

N

Rozporové konanie sa uskutočnilo 14. mája 2010. Rozpor trvá. 
Predmetom novely nariadenia vlády je stanovenie výšky úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci. Nariadenie vlády nemá riešiť oblasť úhrad ústavnej pohotovostnej služby a záchrannej zdravotnej služby, ktoré sú riešené inými právnymi predpismi. 
Nesúhlasíme. 
Z hľadiska urgentnosti riešenia dofinancovania poskytovateľov LSPP pre dospelých a deti a dorast sa pristúpilo k mimoriadnemu riešeniu vzniklej situácie, 
u týchto poskytovateľov, u ktorých sa dlhodobo vyskytujú finančné problémy, ktoré nepriaznivo vplývajú na zabezpečenie poskytovania lekárskej služby prvej pomoci. Stanovením minimálnej výšky úhrady sa zabezpečí primerané zvýšenie úhrad na zabezpečenie prevádzky u týchto poskytovateľov. Výrazným zvýšením paušálnej platby u poskytovateľov lekárskej služby prvej pomoci pre deti a dorast (trojnásobok pôvodnej maximálnej výšky úhrady) sa prispeje k stabilizácii lekárskej služby prvej pomoci pre deti a dorast, kde je značne limitovaná dostupnosť lekárov – pediatrov a navyše vyššia spoločenská potreba. 
Financovanie LSPP ako celku, t.j. aj zubno - lekárskej LSPP, bude následne komplexne riešené. 
Riešenie rajonizácie a siete poskytovateľov LSPP nie je predmetom tohto nariadenia vlády. Je predmetom iných právnych predpisov.

MF SR

Všeobecne 
Návrh je potrebné zosúladiť s prílohou č. 2 Legislatívnych pravidiel vlády SR (napr. názov predpisu, čl. I - body 2 a 3 spojiť do jedného novelizačného bodu).

O

A

MF SR

Všeobecne 
Žiadam však do dôvodovej správy doplniť dôvod, na základe ktorého dochádza k zmene výšky úhrady za jeden bod zdravotného výkonu za poskytovanie LSPP len v rámci všeobecnej ambulantnej starostlivosti z maximálnej výšky na minimálnu výšku, v porovnaní s platnou právnou úpravou, ktorá ustanovuje uvedenú výšku úhrady za poskytovanie LSPP v rámci všeobecnej ambulantnej starostlivosti aj v rámci špecializovanej zubno-lekárskej ambulantnej zdravotnej starostlivosti rovnakou (maximálnou) výškou úhrady.

O

A

MF SR

Všeobecne 
Beriem na vedomie, že zvýšené výdavky zdravotných poisťovní v súvislosti s navrhovanou úpravou budú v rokoch 2010 až 2012 vykryté v rámci vnútorného prerozdelenia zdrojov zdravotných poisťovní efektívnejším vynakladaním zdrojov.

O

A

MO SR

K bodu 3 
V návrhu znenia poznámky pod čiarou k odkazu 2a odporúčame slová "v znení zákona č. 192/2009 Z. z." nahradiť slovami "v znení neskorších predpisov" v súlade s bodom 48 Prílohy č. 2 k legislatívnym pravidlám vlády Slovenskej republiky.

O

A

MO SR

K bodu 1 
V návrhu znenia poznámky pod čiarou k odkazu 1 odporúčame slová "v znení zákona č. 133/2010 Z. z." v citácii obidvoch zákonov nahradiť slovami "v znení neskorších predpisov" v súlade s bodom 48 Prílohy č. 2 k legislatívnym pravidlám vlády Slovenskej republiky.

O

A

MO SR

K bodu 1 
V bode 1 odporúčame úvodnú vetu "Poznámka pod čiarou k odkazu 1 znie:" označiť poradovým číslom 2 v súlade s bodom 27 Prílohy č. 2 k legislatívnym pravidlám vlády Slovenskej republiky.

O

A

MDPT SR

úvodnej vete 
Odporúčame v úvodnej vete vypustiť slová „v znení neskorších predpisov“ z dôvodu, že § 8 odsek 6 nebol novelizovaný.

O

A

MV SR

K bodu 1 
 
1. Citáciu poznámky pod čiarou k odkazu 1, ktorá sa návrhom nariadenia novelizuje, odporúčame uviesť v samostatnom bode 1 a upraviť v intenciách bodu 38 prílohy č. 2 k legislatívnym pravidlám vlády. 
2. V citácii zákona č. 576/2004 Z. z. slová „v znení zákona č. 133/2010 Z. z.“ nahradiť slovami „v znení neskorších predpisov“, pretože citovaný § 7 ods. 6 zákona bol viac raz novelizovaný (bod 48 prílohy č. 2 k legislatívnym pravidlám vlády). 
Táto pripomienka sa vzťahuje aj na citáciu § 7 zákona č. 578/2004 Z. z.; súčasne však dávame na zváženie rozšírenie poznámky pod čiarou k odkazu 1 o túto citáciu, pretože dotknuté zdravotnícke zariadenia (ambulancie) sú bližšie uvedené v poznámke pod čiarou k odkazu 2a. 
3. Upozorňujeme, že v navrhovanom znení bodu 1 pomlčka vyjadruje rozdeľovník, hoci v skutočnosti ide o spojovník.

O

A

MV SR

K bodom 2 a 3 
 
1. Odporúčame spojiť do jedného bodu a v § 1 ods. 4 písm. a) až c) zjednodušiť text za slovami „minimálna výška úhrady“ použitím slov „.....eura na jedného poistenca verejného zdravotného poistenia 2b) mesačne“. 
2. V § 1 ods. 4 písm. c) slová „pre špecializovanú zubno-lekársku ambulanciu lekárskej služby prvej pomoci“ dať terminologicky do súladu so zákonom citovaným v poznámke pod čiarou k odkazu 2a a použiť preto slová „pre ambulanciu špecializovanej zubno-lekárskej služby prvej pomoci“. 
3. Na citáciu právnych predpisov v poznámkach pod čiarou k odkazom 2a a 2b sa vzťahuje naša pripomienka uvedená v bode 2 pripomienky k bodu 1 návrhu nariadenia vlády.

O

A

MV SR

K úvodnej vete 
S poukazom na bod 49 prílohy č. 2 k legislatívnym pravidlám vlády v úvodnej vete je potrebné vypustiť slová „ v znení neskorších predpisov“.

O

A

MS SR

K bodom 2 a 3 
Odporúčame spojiť body 2 a 3 do jedného novelizačného bodu, pričom úvodná veta by znela takto: 
„2. V § 1 odseky 3 a 4 znejú:“

O

A

SLK

Slovenská lekárska komora v rámci pripomienkového konania č. 13063/2010-OL k Návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 226/2005 Z. z. o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci v znení nariadenia vlády Slovenskej republiky č. 380/2008 Z.z predkladá Ministerstvu zdravotníctva SR túto zásadnú pripomienku 
1. Navrhujeme v bode 2 návrhu v § 1 ods. 3 písm. a) nahradiť číslovku „0,019916“ číslovkou „0,029875“. 

Odôvodnenie: Práca lekára pri výkone lekárskej služby prvej pomoci je práce vysoko kvalifikovaná, vykonávaná mimo riadnych ordinačných hodín, resp. mimo riadnej pracovnej doby. Ocenenie výkonu LSPP musí byť z tohto dôvodu primerané náročnosti činnosti. Návrh hodnoty úhrady za jeden bod výkonu poskytovaného v rámci LSPP (0,019916 € za bod) nepovažujeme z tohto hľadiska za dostatočný a preto navrhujeme výšku odmeny za jeden bod 0,029875 €. 

Zároveň poukazujeme, že k dosiahnutiu primeraného ocenenie lekárov vykonávajúcich LSPP je tiež nevyhnutné zaistiť zákonnou normou, aby: 
a) poskytovateľ LSPP uhrádzal slúžiacemu lekárovi hodinovú sadzbu minimálne 6,90 €/hodina. 
b) ambulancie LSPP boli zriadené prísne len v rozsahu verejnej minimálnej siete (nariadenie vlády č. 640/2008 Z.z. o verejnej minimálnej sieti poskytovateľov zdravotnej starostlivosti) 
m. prof. MUDr. Milan Dragula, PhD. 
prezident SLK

Z

N

Rozporové konanie sa uskutočnilo dňa 14. mája 2010. 
Slovenská lekárska komora odstúpila od zásadných pripomienok. 
Rozpor netrvá.

ANS

Platné pripomienky ANS 

Zásadná pripomienka všeobecná 

LSPP je pohotovostnou službou - citujem z dôvodovej správy : „Cieľom navrhovaných úprav je vytvoriť pre fungovanie lekárskej služby prvej pomoci podmienky na zabezpečenie primeraného finančného krytia ekonomicky oprávnených nákladov u poskytovateľov lekárskej služby prvej pomoci pre dospelých a deti a dorast, ktoré je u týchto poskytovateľov nedostatočné. Mení sa stanovenie výšky úhrady za poskytovanie lekárskej služby prvej pomoci pre dospelých a lekárskej služby prvej pomoci pre deti a dorast z maximálnej výšky na minimálnu výšku úhrady.“ Nedostatkom materiálu je skutočnosť, že nerieši pohotovostné služby – ich oprávnené ekonomické náklady komplexne. Do komplexnosti chýba riešenie urgentného príjmu ( komplex prijímacia ambulancia + ústavná pohotovostná služba, ktoré preberajú drvivú väčšinu komplikovaných neodkladných stavov nepretržitom režime práve z LSPP alebo od záchrannej zdravotnej služby. 

Vysvetlenie pripomienky 
Uvedený text dokumentuje, že segment všeobecnej lekárskej starostlivosti v čase mimo riadnej pracovnej doby je nedofinancovaný. Paušálnou platbou stanovenou na jedného poistenca a na obdobie mesiaca má pokryť režijné náklady LSPP a prispieť na dobu, kedy lekár vykonávajúci LSPP so sestrou „čaká pripravený na pracovný výkon“. Podobne stand by je uhrádzaná aj záchranná zdravotná služba. V systéme pôsobí ešte jeden dôležitý segment, ktorý doplňuje kontinuitu medzi záchrannou zdravotnou službou alebo LSPP na jednej strane a liečbou na nemocničnom lôžku na druhej strane. Týmto segmentom je urgentný príjem všeobecnej nemocnice (komplex prijímacia a ústavná pohotovostná služba), ktorý vyžaduje obdobné nastavenie financovania paušálnou stand by platbou ako LSPP alebo záchranná zdravotná služba. Tieto zložky tvoria jednotnú reťaz ochrany zdravia alebo záchrany života. 

Zásadná pripomienka k novelizačnému bodu č. 2 : 

Namietame nejednotný postup. 

Považujeme za nesprávne, že časť cien je definovaná ako minimálna ( cena bodu pre dospelých a pre deti a dorast ) a cena pre zubno – lekársku prax je definovaná ako maximálna. 

Zásadná pripomienka k novelizačnému bodu č. 3 : 

V § 1 odseku 4 sa mení stanovenie mesačnej výšky úhrady na poistenca pre ambulanciu lekárskej služby prvej pomoci pre dospelých, pre deti a dorast a pre zubno – lekársku prax. 

Namietame nejednotný postup. 

a. Považujeme za nesprávne, že časť cien je definovaná ako minimálna ( cena bodu pre dospelých a pre deti a dorast ) a cena pre zubno – lekársku prax je definovaná ako maximálna. 
b. U všetkých troch pohotovostných služieb možno predpokladať rôznu vyťaženosť, preto je dôležité stanoviť aj rajón vyjadrený najlepšie geograficky ( pre LSPP dospelých, deti a dorast – okres; pre zubno – lekársku prax – kraj ) 

Príklad : ak bude počítané pre zubno – lekársku prax s okresom, potom stand by platba sa môže pohybovať v rozpätí od 2 000 do 4 000 € mesačne; ak na kraj, tak 17 000 až 25 000 € mesačne. Preto je dôležité stanoviť aj veličinu vymedzujúcu rajón.

Z

N

Rozporové konanie sa uskutočnilo 14. mája 2010. Rozpor trvá. 
Predmetom novely nariadenia vlády je stanovenie výšky úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci. Nariadenie vlády nemá riešiť oblasť úhrad ústavnej pohotovostnej služby a záchrannej zdravotnej služby, ktoré sú riešené inými právnymi predpismi. 
Nesúhlasíme. 
Z hľadiska urgentnosti riešenia dofinancovania poskytovateľov LSPP pre dospelých a deti a dorast sa pristúpilo k mimoriadnemu riešeniu vzniklej situácie, 
u týchto poskytovateľov, u ktorých sa dlhodobo vyskytujú finančné problémy, ktoré nepriaznivo vplývajú na zabezpečenie poskytovania lekárskej služby prvej pomoci. Stanovením minimálnej výšky úhrady sa zabezpečí primerané zvýšenie úhrad na zabezpečenie prevádzky u týchto poskytovateľov. Výrazným zvýšením paušálnej platby u poskytovateľov lekárskej služby prvej pomoci pre deti a dorast (trojnásobok pôvodnej maximálnej výšky úhrady) sa prispeje k stabilizácii lekárskej služby prvej pomoci pre deti a dorast, kde je značne limitovaná dostupnosť lekárov – pediatrov a navyše vyššia spoločenská potreba. 
Financovanie LSPP ako celku, t.j. aj zubno - lekárskej LSPP, bude následne komplexne riešené. 
Riešenie rajonizácie a siete poskytovateľov LSPP nie je predmetom tohto nariadenia vlády. Je predmetom iných právnych predpisov.

ANS

Zásadná pripomienka všeobecná 

LSPP je pohotovostnou službou - citujem z dôvodovej správy : „Cieľom navrhovaných úprav je vytvoriť pre fungovanie lekárskej služby prvej pomoci podmienky na zabezpečenie primeraného finančného krytia ekonomicky oprávnených nákladov u poskytovateľov lekárskej služby prvej pomoci pre dospelých a deti a dorast, ktoré je u týchto poskytovateľov nedostatočné. Mení sa stanovenie výšky úhrady za poskytovanie lekárskej služby prvej pomoci pre dospelých a lekárskej služby prvej pomoci pre deti a dorast z maximálnej výšky na minimálnu výšku úhrady.“ Chybou materiálu je skutočnosť, že nerieši pohotovostné služby – ich oprávnené ekonomické náklady komplexne. Do komplexnosti chýba riešenie urgentného príjmu ( komplex prijímacia ambulancia + ústavná pohotovostná služba, ktoré preberajú drvivú väčšinu komplikovaných neodkladných stavov nepretržitom režime práve z LSPP alebo od záchrannej zdravotnej služby !!! 

Vysvetlenie pripomienky 
Uvedený text dokumentuje, že segment všeobecnej lekárskej starostlivosti v čase mimo riadnej pracovnej doby je nedofinancovaný. Paušálnou platbou stanovenou na jedného poistenca a na obdobie mesiaca má pokryť režijné náklady LSPP a prispieť na dobu, kedy lekár vykonávajúci LSPP so sestrou „čaká pripravený na pracovný výkon“. Podobne stand by je uhrádzaná aj záchranná zdravotná služba. V systéme pôsobí ešte jeden dôležitý segment, ktorý doplňuje kontinuitu medzi záchrannou zdravotnou službou alebo LSPP na jednej strane a liečbou na nemocničnom lôžku na druhej strane. Týmto segmentom je urgentný príjem všeobecnej nemocnice, ktorý vyžaduje obdobné nastavenie financovania paušálnou stand by platbou ako LSPP alebo záchranná zdravotná služba. Tieto zložky tvoria jednotnú reťaz ochrany zdravia alebo záchrany života ! 

Zásadná pripomienka k novelizačnému bodu č. 2 : 

Namietame nejednotný postup. 

Považujeme za nesprávne, že časť cien je definovaná ako minimálna ( cena bodu pre dospelých a pre deti a dorast ) a cena pre zubno – lekársku prax je definovaná ako maximálna. 

Zásadná pripomienka k novelizačnému bodu č. 3 : 

V § 1 odseku 4 sa mení stanovenie mesačnej výšky úhrady na poistenca pre ambulanciu lekárskej služby prvej pomoci pre dospelých, pre deti a dorast a pre zubno – lekársku prax. 

Namietame nejednotný postup. 

a. Považujeme za nesprávne, že časť cien je definovaná ako minimálna ( cena bodu pre dospelých a pre deti a dorast ) a cena pre zubno – lekársku prax je definovaná ako maximálna. 
b. U všetkých troch pohotovostných služieb možno predpokladať rôznu vyťaženosť, preto je dôležité stanoviť aj rajón vyjadrený najlepšie geograficky ( pre LSPP dospelých, deti a dorast – okres; pre zubno – lekársku prax – kraj ) 

Príklad : ak bude počítané pre zubno – lekársku prax s okresom, potom stand by platba sa môže pohybovať v rozpätí od 2 000 do 4 000 € mesačne; ak na kraj, tak 17 000 až 25 000 € mesačne. Preto je dôležité stanoviť aj veličinu vymedzujúcu rajón.

Z

N

duplicitná pripomienka

Dôvera zp a.s.

Bod 3 návrhu nariadenia 
Navrhujeme bod 3 návrhu nariadenia vypustiť v plnom rozsahu, resp. navrhujeme nasledujúce znenie: 
„(4) K výške úhrady podľa odsekov 2 a 3 sa pripočítava 
a) pre ambulanciu lekárskej služby prvej pomoci pre dospelých2a) maximálna výška úhrady na jedného poistenca verejného zdravotného poistenia 2b) príslušnej zdravotnej poisťovne v spádovom území ambulancie lekárskej služby prvej pomoci pre dospelých2a) mesačne, ktorá je 0,039434 EUR, 
b) pre ambulanciu lekárskej služby prvej pomoci pre deti a dorast2a) maximálna výška úhrady na jedného poistenca verejného zdravotného poistenia2b) príslušnej zdravotnej poisťovne v spádovom území ambulancie lekárskej služby prvej pomoci pre deti a dorast2a) mesačne, ktorá je 0,098586 EUR, 

c) pre špecializovanú zubno-lekársku ambulanciu lekárskej služby prvej pomoci2a) maximálna výška úhrady na jedného poistenca verejného zdravotného poistenia 2b) príslušnej zdravotnej poisťovne v spádovom území špecializovanej zubno-lekárskej ambulancie lekárskej služby prvej pomoci2a) mesačne, ktorá je 0,032862 EUR. 
(5) Spádovým územím ambulancie lekárskej služby prvej pomoci sa na účely nariadenia vlády rozumie administratívne určenie Slovenskej republiky, ktoré tvorí zoznam obcí, ulíc, prípadne popisných čísiel domov, v ktorom ambulancia lekárskej služby prvej pomoci poskytuje zdravotnú starostlivosť, dohodnuté v zmluve o poskytovaní zdravotnej starostlivosti 2c) so zdravotnou poisťovňou2d). 
Doterajšie ustanovenie § 1 ods. 5 sa primerane prečísluje na § 1 ods. 6. 
Poznámky pod čiarou k odkazom 2a až 2d znejú: 
„2a) § 7 ods. 3 zákona č. 578/2004 Z. z. 
2b) § 2 ods. 1 písm. a) zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení zákona 121/2010 Z. z. 
2c) § 7 zákona č. 581/2004 Z. z. 
2d) § 2 zákona č. 581/2004 Z. z.“ 

Odôvodnenie k bodom 1 a 2: 

Zdravotná poisťovňa, ako je uvedené vyššie, navrhuje vypustenie bodov 2 a 3 návrhu nariadenia v plnom rozsahu. Domnievame sa, že stanovenie minimálnych cien pre ambulancie lekárskej služby prvej pomoci pre dospelých a pre deti a dorast nie je v súlade so zákonom č. 18/1996 Z. z. o cenách v znení neskorších predpisov (ďalej len „zákon o cenách“), ani v konečnom dôsledku v súlade s predpismi Európskej únie a zákonom č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon č. 581/2004 Z. z.“). 
Pri uvedenej domnienke vychádzame zo skutočnosti, že právo Európskej únie odmieta reguláciu prostredníctvom minimálnych cien. 
Súčasne vychádzame z ustanovenia § 7 ods. 9 písmeno c) zákona č. 581/2004 Z. z., podľa ktorého musí zmluva o poskytovaní zdravotnej starostlivosti uzatvorená medzi zdravotnou poisťovňou a poskytovateľom zdravotnej starostlivosti obsahovať výšku úhrady za zdravotnú starostlivosť, ktorá nesmie byť vyššia ako maximálna cena ustanovená cenovým predpisom odkazom na ustanovenie § 11 ods. 1 zákona o cenách. 
Rozsah regulácie cien v oblasti zdravotníctva upravuje Opatrenie MZ SR č. 07045/2003 – OAP zo dňa 30.decembra 2003 v znení opatrenia MZ SR č. 07045 - 15/2006 - SL zo dňa 19. apríla 2006, ktorým sa mení toto Opatrenie tak, že sa vypúšťa úradné určenie cien výkonov zdravotnej starostlivosti okrem výkonov poskytovaných poskytovateľmi lekárskej služby prvej pomoci, poskytovateľmi záchrannej zdravotnej služby a zdravotných výkonov poskytovaných na tzv. sociálne účely. Uvedená úprava rozsahu regulácie cien v oblasti zdravotníctva je platná a účinná dodnes. 
Domnievame sa, že aj keď pôsobnosť v oblasti regulácie cien výkonov lekárskej služby prvej pomoci vykonáva vláda Slovenskej republiky na základe iného predpisu ako je zákon o cenách, podľa ustanovenia § 8 ods. 6 zákona č. 581/2004 Z. z., analogicky by mal byť rešpektovaný postup pri regulácii cien podľa zákona o cenách a ceny, resp. úhrady za výkon lekárskej služby prvej pomoci by mali byť regulované úradným určením maximálnej alebo pevnej ceny tak, ako to stanovuje zákon o cenách. 
Súčasne sa domnievame, že v tomto prípade sa jedná o cenovú reguláciu úhrad za poskytovanú zdravotnú starostlivosti v zmysle „ceny“ a nie v zmysle „úhrady“, tak ako to upravuje zákon o cenách v ustanovení § 1 ods. 3. V prípade poskytovanej zdravotnej starostlivosti sa úhradou za poskytnutú zdravotnú starostlivosť má na mysli násobok počtu bodov a ceny za bod, prípadne inak určená výška ceny. Pokiaľ by sa pojem „úhrada“ v ponímaní § 1 ods. 3 zákona o cenách nevzťahoval na „úhrady za poskytnutú zdravotnú starostlivosť“, nemala by potom, podľa nášho názoru, žiadna cenová regulácia opodstatnenie, pretože by sa na ňu zákon o cenách nevzťahoval. 

V prípade návrhu nariadenia upravujúcim mesačnú paušálnu platbu, kde návrh počíta s jeho úhradou na počet poistencov verejne zdravotne poistených, domnievame sa, že bez presnej špecifikácie o akých poistencov sa má jednať, nemôže dôjsť podľa nášho názoru k efektívnejšiemu vynakladaniu prostriedkov z verejného zdravotného poistenia. V súčasnosti, pri určení maximálnych úhrad, pokiaľ na rovnakom spádovom území pôsobia viaceré ambulancie lekárskej služby prvej pomoci a teda je tu rovnaká možnosť, že poistenec príde na ošetrenie do ktorejkoľvek z nich, zdravotné poisťovne delia parciálne medzi týchto poskytovateľov aj paušálnu úhradu. Domnievame sa, že rovnako by sa malo postupovať aj do budúcna a to najmä s ohliadnutím na ustanovenie § 15 ods. 1 písm. e) zákona č. 581/2004 Z. z. podľa ktorého je zdravotná poisťovňa povinná pri uzatváraní zmlúv o poskytovaní zdravotnej starostlivosti účelne, efektívne a hospodárne vynakladať finančné prostriedky z verejného zdravotného poistenia, čo platením rovnakej výšky paušálu za všetkých poistencov všetkým poskytovateľom lekárskej služby prvej pomoci nemôže byť podľa nášho názoru hospodárne ani efektívne. 

Zdravotná poisťovňa vníma poskytovanie zdravotnej starostlivosti lekárskou službou prvej pomoci ako „inštanciu“ pred poskytovaním zdravotnej starostlivosti záchrannou zdravotnou službou po skončení riadnych ordinačných hodín poskytovateľov zdravotnej starostlivosti. Pokiaľ sa má navýšením platieb za lekársku službu prvej pomoci zabezpečiť pokrytie efektívnych nákladov, ktoré títo poskytovatelia vynakladajú na zabezpečenie nepretržitej prevádzky a tým odbremeniť v istom rozsahu záchrannú zdravotnú službu a ústavnú pohotovostnú službu, potom sa domnievame, že by sa navýšenie týchto platieb malo zákonite odzrkadliť na znížení výšky úhrady tejto skupine poskytovateľov zdravotnej starostlivosti.

Z

N

Rozporové konanie sa uskutočnilo dňa 6. mája 2010. DÔVERA zdravotná poisťovňa, a.s. aj po rozporovom konaní trvá na zásadnej pripomienke. 
Rozpor trvá 
Trváme na stanovení minimálnej výšky úhrady, ktorá garantuje spodnú hranicu výšky úhrady, ktorú má poisťovňa uhradiť poskytovateľovi LSPP. 
Z hľadiska urgentnosti riešenia dofinancovania týchto poskytovateľov pre zabezpečenie bezproblémového poskytovania LSPP pre deti a dorast a dospelých sa pristúpilo k mimoriadnemu riešeniu vzniklej situácie stanovením minimálnej výšky úhrady u poskytovateľov, ktorí sú dlhodobo podfinancovaní. čo nepriaznivo vplýva na zabezpečenie poskytovania lekárskej služby prvej pomoci. Stanovením výšky úhrady formou minimálnej výšky úhrady bude zagarantovaná minimálna úroveň úhrady pre týchto poskytovateľov, ktorú bude musieť zdravotná poisťovňa poskytovateľovi lekárskej služby prvej pomoci uhradiť, čím sa zabezpečí primerané zvýšenie úhrad na zabezpečenie prevádzky týchto poskytovateľov. 
S navrhovaným zadefinovaním spádového územia do nariadenia vlády nesúhlasíme. V súčasnej dobe spádové územie určuje poskytovateľovi samosprávny kraj, t.j. orgán, ktorý vydáva povolenie na poskytovanie LSPP. Ministerstvo zdravotníctva SR sa bude touto problematikou zaoberať. 
Navrhované stanovenie minimálne výšky úhrady nie je v rozpore so zákonom o cenách, pretože tento zákon v § 1 ods. 3 jednoznačne stanovuje, že sa nevzťahuje na úhrady a platby. Nariadením vlády sa stanovuje výška úhrady, ktorú hradí zdravotná poisťovňa poskytovatelovi LSPP a teda nejde o reguláciu cien podľa zákona o cenách. 
Nie sú nám známe predpisy EU s ktorými by sme neboli v súlade pri stanovovaní minimálnej výšky úhrady za zdravotnú starostlivosť. 
Poisťovňa je povinná zabezpečiť pre svojich poistencov poskytovanie LSPP v rámci platnej legislatívy. V prípade, ak na rovnakom území je viacero poskytovateľov LSPP, je povinnosťou zdravotnej poisťovne uzatvoriť zmluvu s jedným poskytovateľom LSPP tak, aby bola zabezpečená zdravotná starostlivosť pre jej poistencov. Nie je stanovená povinnosť na rovnakom spádovom území zazmluvniť viacerých poskytovateľov LSPP. 
Záchranná zdravotná služba má v zmysle platnej legislatívy riešiť neodkladnú zdravotnú starostlivosť, t.j. život ohrozujúce stavy. 
LSPP je zdravotná starostlivosť, ktorou sa zabezpečuje nepretržitá dostupnosť všeobecnej ambulantnej starostlivosti pre dospelých, všeobecnej ambulantnej starostlivosti pre deti a dorast a špecializovanej zubno-lekárskej ambulantnej starostlivosti. 
Ide teda o dve rôzne oblasti, ktoré na seba nadväzujú. Z hľadiska platieb ide o samostatné subjekty. .

Dôvera zp a.s.

Bod 2 návrhu nariadenia 
Navrhujeme bod 2 návrhu nariadenia vypustiť v plnom rozsahu, resp. navrhujeme nasledujúce znenie: 
„(3) Výška úhrady za jeden bod zdravotného výkonu sa ustanovuje takto: 
a) maximálna výška úhrady za jeden bod zdravotného výkonu poskytovaného v rámci všeobecnej ambulantnej zdravotnej starostlivosti je 0,019916 EUR, 
b) maximálna výška úhrady za jeden bod zdravotného výkonu poskytovaného v rámci špecializovanej zubno – lekárskej ambulantnej zdravotnej starostlivosti je 0,029875 EUR.“.

Z

N

Rozporové konanie sa uskutočnilo dňa 6. mája 2010. Rozpor trvá. 

Trváme na stanovení minimálnej výšky úhrady, ktorá garantuje spodnú hranicu výšky úhrady, ktorú má poisťovňa uhradiť poskytovateľovi LSPP. 
Z hľadiska urgentnosti riešenia dofinancovania týchto poskytovateľov pre zabezpečenie bezproblémového poskytovania LSPP pre deti a dorast a dospelých sa pristúpilo k mimoriadnemu riešeniu vzniklej situácie stanovením minimálnej výšky úhrady u poskytovateľov, ktorí sú dlhodobo podfinancovaní. čo nepriaznivo vplýva na zabezpečenie poskytovania lekárskej služby prvej pomoci. Stanovením výšky úhrady formou minimálnej výšky úhrady bude zagarantovaná minimálna úroveň úhrady pre týchto poskytovateľov, ktorú bude musieť zdravotná poisťovňa poskytovateľovi lekárskej služby prvej pomoci uhradiť, čím sa zabezpečí primerané zvýšenie úhrad na zabezpečenie prevádzky týchto poskytovateľov.

Dôvera zp a.s.

článok II návrhu nariadenia 
Navrhujeme nasledovné znenie: 
„Toto nariadenie vlády nadobúda účinnosť 1. januára 2011.“ 
Odôvodnenie: 
Dovoľujeme si navrhnúť posunutie termínu účinnosti návrhu nariadenia z 1. júna 2010 na 1. január 2011, a to z dôvodu rozpočtov zdravotných poisťovní na rok 2010 (zdravotná poisťovňa predkladala vláde Slovenskej republiky na prerokovanie svoj rozpočet na verejné zdravotné poistenie na rok 2010 dňa 30.11.2009, ktorý vláda Slovenskej republiky vzala na vedomie) a uzatvorených zmlúv o poskytovaní zdravotnej starostlivosti s dohodnutými podmienkami úhrady poskytovanej zdravotnej starostlivosti pre toto obdobie. Realizácia zmien v priebehu účtovného obdobia, v čase nastavených rozpočtov a uzatvorených zmlúv o poskytovaní zdravotnej starostlivosti, nakoľko návrh nariadenia počíta s úhradou zo zdrojov zdravotnej poisťovne, ktoré však už sú alokované na rok 2010 pre jednotlivé druhy zdravotnej starostlivosti, nie je reálna. Len v prípade zdravotnej poisťovne pôjde o navýšenie od 25 do cca 250% pri paušálnej úhrade lekárskej služby prvej pomoci pre deti a dorast.

Z

N

Rozporové konanie sa uskutočnilo dňa 6. mája 2010. DÔVERA zdravotná poisťovňa, a.s. aj po rozporovom konaní trvá na zásadnej pripomienke. 
Rozpor trvá. 
Vzhľadom na potrebu urgentného riešenia dofinancovania týchto poskytovateľov LSPP trváme na navrhovanom termíne účinnosti nariadenia vlády.

SKZL

Vec: Návrh nariadenie vlády Slovenskej republiky, ktorým sa mení nariadenie vlády Slovenskej republiky č. 226/2005 Z.z. o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci v znení nariadenia vlády Slovenskej republiky č. 380/2008 Z.z. – medzirezortné pripomienkové konanie 

Slovenská komora zubných lekárov v stanovenej lehote uplatňuje tieto zásadné pripomienky: 
1. V bode 2. § 1 ods. 3 písm. b) slovo „maximálna“ nahradiť slovom „minimálna“ a sumu 0,029875 navýšiť o 0,04 eura. 
2. V bode 3. § 1 ods. 4 pís. c) slovo „maximálna“ nahradiť slovom „minimálna“ a sumu 0,032862 navýšiť o 0,04 eura. 

Odôvodnenie k bodom 1 a 2: Navrhované výšky úhrad treba valorizovať podľa výšky inflácie priznanej Národnou bankou SR. 
Tento návrh nariadenia vlády prehodnocuje a upravuje ceny na jednotlivé typy lekárskej služby prvej pomoci, ale v časti špecializovanej zubno-lekárskej ambulantnej zdravotnej starostlivosti nenastali zmeny. SKZL upozorňuje na to, že tak ako v celej ekonomike narastajú ceny a výdavky, nie je možné bez navýšenia finančných prostriedkov prevádzkovať v nezmenených cenách zubno-lekársku LSPP. Výška úhrady za zubno-lekárske výkony realizované LSPP je polovičná oproti cenám za tie isté výkony vykonávané v ambulanciách zubného lekára. Tieto výkony sú vykonávané s identickými pomôckami ako v ambulancii zubného lekára; rozdiel je len v tom, že v ambulancii LSPP má zubný lekár sťažené podmienky. 
Povinné vybavenie ambulancií sa dotýka aj LSPP, čo v tomto znení nie je zohľadnené. 
Slovo „minimálna“ umožňuje dohadovať cenu nad túto hranicu bez nutnosti meniť nariadenie vlády a zároveň zabezpečuje finančnú výšku, pod ktorú cena nesmie klesnúť, čo umožní poskytovateľovi LSPP posúdiť výhodnosť zriadenia takejto služby na určitom území.

Z

N

Rozporové konanie sa uskutočnilo dňa 14.5.2010. Rozpor trvá. 
S navrhovanou úpravou výšky úhrady v súčasnej dobe nesúhlasíme. Problém financovania LSPP zubno – lekárskej bude riešený v nadväznosti na systémové zmeny, ktoré rezort zdravotníctva pripravuje, kde sa pristúpi ku komplexnému riešeniu LSPP.

VšZP

K § 1 ods. 5 
Za prvú vetu navrhujeme doplniť vetu druhú tohto znenia: "Lekár v tomto prípade nevykazuje výkon návšteva podľa Katalógu zdravotných výkonov." 
Odôvodnenie: 
Zdravotné poisťovne uhrádzajú: 
1.paušálny poplatok na 1 poistenca verejného zdravotného poistenia pre ambulanciu LSPP, 
2.úhradu za výkony poskytnuté lekárom LSPP poistencovi podľa Katalógu zdravotných výkonov, 
3.úhradu za dopravu lekára. 
Poskytovateľ LSPP navyše požaduje úhradu za výkon návštevy (výkony č. 26 – 30), napriek tomu, že s poskytnutím tohto výkonu nemá žiadne náklady a doprava lekára k poistencovi je uhradená osobitne. 
V praxi, lekár ktorý poskytuje výkony v rámci návštevnej LSPP, vyžaduje úhradu za výkon č. 26 alebo 29 a k tomu v sobotu, v nedeľu, počas sviatkov a 31. decembra aj príplatok (výkon č. 30).

O

N

Nesúhlasíme. Riešenie vykazovania týchto výkonov bude upravené v novom Zozname zdravotných výkonov, ktorý MZ SR v súčasnej dobe pripravuje.